Postup pre darovanie 2% z dane:

Zamestnanci

1. Požiadajte zamestnávateľa o vykonanie ročného zúčtovania zaplatených preddavkov na daň a v žiadosti označte, že si prajete vystaviť tlačivo Potvrdenie o zaplatení dane (požiadať o vykonanie ročného zúčtovania do 15.2.).
2. Vyplňte tlačivo Vyhlásenie a v ňom sumu, ktorú chcete poukázať. V potvrdení od zamestnávateľa nájdete dátum zaplatenia dane aj zaplatenú sumu. Z tejto si vyrátate 2% (musia to byť minimálne 3€ - menšiu sumu daňový úrad nepoukáže).
3. Vyhlásenie aj Potvrdenie doručte do 30.04. na daňový úrad.

Zamestnanci, ktorí si podávajú daňové priznanie a živnostníci

1. Vyrátajte si 2% z dane (resp. 3% ak ste počas roka odpracovali dobrovoľnícky aspoň 40 hodín – odpracovaný čas treba doložiť potvrdením od organizácie v ktorej ste tieto hodiny odpracovali).
2. Vyrátanú sumu doplňte do kolónky v daňovom priznaní (VIII. Oddiel). Suma na poukázanie musí byť aspoň 3€.
3. Vyplnené daňové priznanie doručte na daňový úrad do 31.03. a v tomto termíne aj zaplaťte daň z príjmov!

Právnické osoby

1. Vyrátajte si 1% z dane (resp. 2% ak ste darovali financie vo výške minimálne 0,5% z dane na verejnoprospešný účel).
2. Vyplňte časť IV v daňovom priznaní. Darovať môžete viacerým prijímateľom ale minimálna suma pre 1 prijímateľa musí byť aspoň 8€.
3. Vyplnené daňové priznanie doručte do 31.3. na daňový úrad a v tomto termíne je potrebné aj daň zaplatiť!

**Naše údaje (čísla na tlačive zarovnávajte napravo):**

Identifikačné číslo prijímateľa (IČO): **50251902**

Právna forma: Občianske združenie

Obchodné meno (názov): Nevyautuj autistu

Sídlo: **Kučín 62, 086 12 Kurima**